Diari Oficial de la Generalitat Valenciana


Sumari del DOGV 3497, del 18-05-1999 (1999/4432)

DECRET 67/1999, de 4 de maig, del Govern Valencià, pel qual s'autoritza el canvi de titularitat del centre Facultat d'Estudis de l'Empresa, de l'Institut Social Empresarial, a favor de la Fundació per a Estudis de l'Empresa.
--------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/05/04/67/dof/vci/html**

### Dades del document

Número de DOGV
:   3497

Data del DOGV
:   18-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/4432


Data del document
:   04-05-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * empresa
    * transmissió de la propietat
    * universitat

DECRET 67/1999, de 4 de maig, del Govern Valencià, pel qual s'autoritza el canvi de titularitat del centre Facultat d'Estudis de l'Empresa, de l'Institut Social Empresarial, a favor de la Fundació per a Estudis de l'Empresa. [1999/X4432]
  
La Universitat Politècnica de València ha tramitat l'expedient de titularitat del centre Facultat d'Estudis de l'Empresa, de què és titular l'Institut Social Empresarial (ISE), adscrit a la citada universitat pel Decret 330/1995, de 30 d'octubre, del Govern Valencià, a favor de la Fundació per a Estudis de l'Empresa (EDE), situat a València, carrer de Colón, 82.
  
La Fundació per a Estudis de l'Empresa (EDE), amb domicili en Paterna, edifici Rector del Parc Tecnològic, és una entitat privada, sense ànim de lucre, inscrita en el Registre de Fundacions de la Comunitat Valenciana amb el número 294 (V) i classificada com a fundació de caràcter docent i cultural, constituïda amb data 25 de juliol de 1997, davant del degà del Col·legi Notarial de València, el senyor Rafael Gómez-Ferrer Sapiña, amb el número 3.669 del protocol.
  
El Consell Social de la Universitat Politècnica de València, en la sessió que tingué lloc el dia 10 de març de 1999, va adoptar l'acord d'aprovar la ratificació del conveni d'adscripció subscrit entre la Fundació per a Estudis de l'Empresa (EDE) i la Universitat Politècnica de València, per impartir estudis de llicenciat en Administració i Direcció d'Empreses.
  
Vistos el Reial Decret 557/1991, de 12 d'abril, sobre reconeixement d'Universitats i Centres Universitaris i, en particular, el Reial Decret 485/1995, de 7 d'abril, pel qual s'amplia el citat Reial Decret 557/1991, a proposta del conseller de Cultura, Educació i Ciència i després de la deliberació del Govern Valencià, en la reunió que tingué lloc el dia 4 de maig de 1999,
  
DECRETE
  
Article 1
  
Autoritzar el canvi de titularitat del centre privat d'ensenyament superior Facultat d'Estudis de l'Empresa, adscrit a la Universitat Politècnica de València, de què era titular l'Institut Social Empresarial (ISE), a favor de la Fundació per a Estudis de l'Empresa (EDE).
  
Article 2
  
El nou titular del centre es subrogarà en tots els drets i obligacions de l'anterior titular.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per adoptar les mides necessàries per al compliment del que establix el present decret.
  
Segona
  
El present decret entrarà en vigor el dia de la publicació en el Diari Oficial de la Generalitat Valenciana.
  
València, 4 de maig de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI